रोडवेज में कंडक्टर की कमी से रूट हो रहे प्रभावित
कोटाडिपो में कंडक्टर्स की कमी से आए दिन बसों के निरस्त होने से रूट प्रभावित हो रहे हैं। आए दिन यात्रियों को इससे दिक्कतें हो रही है।
पिछले तीन दिनों में बसों के निरस्त होने का सिलसिला जारी है। बुधवार को 10 और गुरुवार को 6 से अधिक रूटों पर बसें निरस्त हुई हैं। गुरुवार को श्योपुर, जयपुर, कस्बाथाना, हरनावदा शाहजी, घाटोली और छबड़ा रूट पर एक-एक बसों का संचालन नहीं हुआ। यहां डिपो में लंबे समय से कंडक्टर्स के 64 पद खाली चल रहे हैं। यहां कुल स्वीकृत 177 में से 113 कंडक्टर है। इनमें से भी 36 की नयापुरा स्थित रोडवेज और डीसीएम रोड स्थित नए बस स्टैंड के ऑफिस में ड्यूटी लगी है। यहां कुल 101 शिड्यूल पर बसों का संचालन होता है। ऐसे में इनके छ़ुट्टियां लेने और आकस्मिक अवकाश के कारण गाड़ियों निरस्त करने पड़ती है। वहीं, नयापुरा और डीसीएम रोड स्थित नए बस स्टैंड पर बसों की संख्या भी कम है।
ट्रैफिकमैनेजर के पद पर राकेश सारस्वत को लगाया
रोडवेजप्रशासन ने लंबे समय से खाली चल रहे ट्रैफिक मैनेजर के पद पर चित्तौड़ से आए राकेश सारस्वत को लगाया है। यहां कार्य संभाल रही रेणु देवड़ा को फ्लाइंग टीम का चार्ज दिया है।
नयापुरा बस स्टैंड पर पहले से कम दिखने लगी हैं रोडवेज बसें।
दिक्कत
hin_Deva hin_Deva hin_Deva hin_Deva hin_Deva hin_Deva mag_Deva